Выстава “The art of Вrick. Мастацтва “Лега”, а гэта больш за 100 маштабных фігур з мільёнаў легендарных кубікаў канструктара “Лега”, ужо скарыла мільёны наведвальнікаў у Злучаных Штатах Амерыкі, Францыі, Аўстраліі, Італіі, Германіі і іншых краінах. Гэта, калі можна так сказаць, цэлая філасофія, увасобленая ў вобразах дзясяткаў вядомых герояў і аб’ектаў. Экспазіцыя падзелена на некалькі зал з красамоўнымі назвамі “Майстэрня мастака”, “Сусветная культура”, “Эмоцыі і станы”. Тым часам яе аўтар Натан Савая, выставы твораў якога праходзілі на такіх прэстыжных арт-пляцоўках, як Time Warner Centre ў Нью-Ёрку, Art and Culture Centre у Галівудзе, Spot Gallery ў Парыжы, сціпла заўважае: “Я пачаў гэтым займацца, каб пазбавіцца стрэсу, з якім пастаянна сутыкаўся, працуючы юрыстам на Манхэтэне. Я будаваў скульптуры з дзіцячых цацак, у тым ліку зрабіў свой аўтапартрэт з кубікаў. “Лега” — гэта цэлы свет, непаўторны і складаны”.